**GODIŠNJI PLAN I PROGRAM RADA DJEČJEG VRTIĆA**

**„MORSKI KONJIĆ“**

**ZA PEDAGOŠKU GODINU 2020/2021.**

**Rujan, 2020.**

Na sjednici Odgojiteljskog vijeća 23.09.2020. razmotren je Godišnji plana i

programa rada DV „Morski konjić“ za pedagošku godinu 2020/2021.

Godišnji plan i program rada Dječjeg vrtića „Morski konjić“ za pedagošku godinu 2020/2021. razmotren je i prihvaćen na sjednici Upravnog vijeća dana 24.09.2020.

Podgora, rujan 2020.

Ravnateljica:

\_\_\_\_\_\_\_\_\_\_\_\_\_\_\_\_

Antonija Musulin

Predsjednik Upravnog vijeća:

\_\_\_\_\_\_\_\_\_\_\_\_\_\_\_\_\_\_

Miljenko Lucijetić

**USTROJSTVO RADA I MATERIJALNI UVJETI**

DV „Morski konjić“ (u daljnjem tekstu:Vrtić) organizira i provodi program njege, odgoja i obrazovanja, zdravstvene zaštite i prehrane za djecu od navršene tri godine života do polaska u osnovnu školu. Predškolski odgoj ostvaruje se u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.

Ovo je jedini vrtić na području općine Podgore koji pohađaju djeca iz okolnih mjesta: Podgora, Igrane, Drašnice i Živogošće.

Godišnji plan i program odgojno-obrazovnog rada Dječjeg vrtića „Morski konjić“ donosi se u skladu Zakona o predškolskom odgoju i naobrazbi predškolske djece (N.N.10/97 i 107/07), Državnim pedagoškim standardom predškolskog odgoja i naobrazbe (N. N. 90/10, 63/08) i Statuta Vrtića.

|  |
| --- |
| Gradit ćemo kvalitetan Vrtić u kojem će odgoj i obrazovanje djece biti rezultat cjelokupnog materijalnog i socijalnog okruženja, a ne izoliranih obrazovnih sadržaja.   * Suradnjom, zajedničkim i profesionalnim pristupom konkretnim uvjetima naše ustanove njegovat ćemo podržavajuće i kooperativno ozračje. Posebice će se voditi briga o kvaliteti komunikacije, u svim odgojno obrazovnim situacijama između odgajatelja i djeteta/djece, te odraslih međusobno (kurikulum vrtića predstavlja ukupnost interakcijsko-komunikacijskog konteksta) . * S tim u vezi, dokumentirat će se komunikacijske situacije (videozapisi, auditivni zapisi, bilježenje protokolima) s ciljem osvješćivanja prirode komunikacije između odgajatelje i djece. * Kako bismo kontinuirano kroz cijelu godinu radili na kvaliteti komunikacije problematizirat ćemo istu na stručnim aktivima i odgojiteljskim vijećima: * Slušanje, razumijevanje i uvažavanje djeteta kao osobe * Uporaba dijaloškog govora s djetetom pojedinačno i grupno * Uporaba monološkog govora s djetetom pojedinačno i grupno * Razvoj sposobnosti pravilnog korištenja neverbalnog izražavanja * Unaprjeđenje suradnje s roditeljima kroz pozitivne oblike komunikacije * Unaprjeđenje suradnje među djelatnicima ustanove kroz pozitivne oblike komunikacije   U skladu s odabranim temama provest ćemo stručne aktive i radionicu na temu:  1. Komunikacija; kako ostvariti uspješnu komunikaciju?  2. Slušanje, razumijevanje i uvažavanje djeteta kao osobe  (sadržajno, empatijsko i kritično)  3. Dijaloški i monološki govor  4. Razvoj sposobnosti pravilnog korištenja neverbalne komunikacije  5. Stilovi komunikacije (agresivni, pasivni, pasivno-agresivni, asertivni) |

Dječji vrtić „Morski konjić“ svojim je radom odgovoran Osnivaču (općini Podgora), Ministarstvu znanosti i obrazovanja te roditeljima – korisnicima svojih usluga.

Dječji vrtić „Morski konjić“ je ustanova u kojoj radi 12 djelatnika, a istu koristi 60 djece, te se planira upis još djece tijekom pedagoške godine. Za kvalitetan rad nužna je dobra organizacija, jasna raspodjela poslova i odgovornosti, pravodobna razmjena informacija, a iznad svega je važna kvalitetna komunikacija između svih sudionika odgojno obrazovnog procesa koji se odvija u ovom vrtiću. Podizanje kvalitete komunikacije na visoku razinu, stavit ćemo među glavne zadaće i ove pedagoške godine te ćemo kontinuirano pratili realizaciju iste. Vodit ćemo brigu o tome da svi djelatnici Vrtića roditeljima šalju jasnu poruku kako smo tu zbog njih i kako su slobodni obratiti nam se u svakom trenutku i sa svakom svojom nedoumicom, pohvalom ili kritikom. Upravo povratna informacija od roditelja, uz povratnu informaciju od djeteta primarno moderiraju i potiču pozitivne promjene u djelovanju vrtića. Promatranje djece u odgojno obrazovnom procesu i osluškivanje roditelja, iznimno su važni čimbenici u kreiranju našeg kurikuluma.

Svaki dječji vrtić je dio jednog okruženja i živi u tom okruženju. Stalna prilagodba potrebama djece i roditelja treba biti općeprihvaćena filozofija, a potrebe i želje korisnika dječjeg vrtića su polazište i svrha djelovanja. U našoj zemlji su te potrebe sasvim različite danas u odnosu na vrijeme unazad 50 godina. Da bi ljudi preživjeli, trebaju zadovoljiti različite potrebe – fiziološke potrebe (hrana, piće), zatim odjeća i stanovanje su primarne potrebe; a nakon što ih čovjek zadovolji dolaze potrebe višeg nivoa u koje spadaju i potrebe za obrazovanjem, dakle i usluge dječjih vrtića. Važno je poznavati značaj potrebe za korisnike usluge (npr. uvođenje programa) jer nam potrebe korisnike predstavljaju polazište za aktivnosti dječjeg vrtića i njegovu ponudu. Usluge koje pružaju dječji vrtići su vrlo specifične, utemeljene su na povjerenju i vežu se uz imidž odgojitelja i vrtića.

Percepcija kvalitete usluga od strane korisnika je vrlo specifična.

Usluga dječjih vrtića ograničena je:

a) veličinom tržišta - grada, kvarta

b) strukturom korisnika - socijalni i obrazovni nivo

c) brojem djece – pad nataliteta

d) stanjem lokalnog gospodarstva-vlasnički interesi financiranja vrtića, sposobnosti imovnih ulaganja u vrtić

e) postojanjem i oblicima djelovanja drugih vrtića.

Vrtić je uspješno proveo realizaciju Cjelodnevnog programa za djecu. U skupini cjelodnevnog programa upisano je 21 dijete.

Vrtić provodi poludnevni program rada s djecom od 3. do 6. godine u jednoj skupini u PO Drašnice, u jednoj skupini PO Igrane te u jednoj skupini CO Podgora provodi se Program predškole namijenjen djeci u godini dana prije polaska u osnovnu školu koja su upisana u dobno mješovitu odgojno-obrazovnu skupinu. Izgled za uspjeh i napredovanje u ostvarivanju svih programa kao i uvođenju novog programa, imat će oni vrtići koji budu brže i na vrijeme sagledavali potrebe i promjene u okruženju i prilagođavali se tim promjenama. Put do upoznavanja potreba i želja roditelja su ankete. Putem anketa kojim ispitujemo interes roditelja za posebne programe unutar vrtića, između ostalog utječemo na razvijanje svijesti roditelja o važnosti poticanja kvalitetnog obrazovanja u životu djeteta rane dobi, a zatim pojedine roditelje i potičemo na izbor obogaćivanja odgoja i obrazovanja svoga djeteta. Veliku važnost ćemo i nadalje posvetiti edukaciji odgojitelja kako bi se stručno usavršavali i suvremenu praksu provodili u odgojno-obrazovnom radu s djecom.

Uspješnost odgojno-obrazovnog procesa ovisi o odgojiteljima, kako pružaju tu uslugu, upravi i nizu drugih čimbenika, a kvaliteta usluga se odražava na dva načina. Prvi je izbor i usavršavanje kadrova koji tu uslugu pružaju, a drugi način je praćenje zadovoljstva korisnika kroz njihove primjedbe, ideje, pritužbe za popravljenom kvalitetom usluga. Neki roditelji su željeli ostvariti kvalitetniju komunikaciju s odgojiteljima. Zato ćemo imati radionice za roditelje i odgojitelje vezane uz komunikaciju.

Ideje za nove usluge treba prikupljati konstantno. Izvori ideja mogu biti:

1. drugi vrtići

2. uprave dječjih vrtića

3. odgojitelji

4. roditelji – korisnici usluga

Faze prihvaćanja nove usluge od strane korisnika

1. svjesnost o postojanju nove usluge

2. interes za novom uslugom

3. procjena alternativa o korištenju novih usluga

4. prihvaćanje – donošenje odluke o korištenju usluge

Sistematizacijom radnih mjesta precizno su određene radne zadaće svakog zaposlenog te se od svakog pojedinog radnika očekuje da za dobrobit funkcioniranja ustanove realizira sve planirane poslove i da poštuje kućni red ustanove.

DV „Morski konjić“ njeguje timski duh i poštuje svakog djelatnika i njegov doprinos funkcioniranju ustanove.

Dječji vrtić „Morski konjić" Podgora je odgojno-obrazovna ustanova čiji je osnivač općina Podgora.

Dječji vrtić „Morski konjić" Podgora sastoji se od vrtića u mjestima Podgora, Drašnice i Igrane.

Odgojno-obrazovni rad u dječjem vrtiću „Morski konjić" u pedagoškoj godini 2020/2021. odvijat će se u četiri odgojne skupine.

Upisano je 60 djece u dobi od tri godine do godine polaska u školu.

1. U Podgori dvije odgojne skupine sa 43 djece

2. U Igranima jedna odgojna skupina sa 9 djece

3. U Drašnicama jedna odgojna skupina sa 8 djece

Upisi djece za pedagošku 2020/2021. godinu bili su organizirani od 02.06. do 17.06.2020. U novu pedagošku godinu upisano je ukupno 18 nove djece.

Zaposlenici dječjeg vrtića su:

- 5 odgojitelja

- 4 domaćice (2 domaćice na pola radnog vremena)

- pedagog (16 sati tjedno)

- medicinska sestra (10 sati mjesečno)

- ravnateljica (20 sati tjedno)

Poslove računovodstva obavlja računovodstveni servis „Poticaji d.o.o“

MATERIJALNI UVJETI

U novoj pedagoškoj godini podizanje kvalitete materijalnog okruženja Vrtića ovisit će o financijskim mogućnostima pa će sukladno navedenom i Plan financiranja biti prilagođen. Istaknut će se prioritet odgojno-obrazovnog procesa te ćemo se na prvom mjestu brinuti za sigurnost djece.

Planirane investicije u našem Vrtiću bit će na razini tekućeg investicijskog održavanja postojećih objekata. Uređenje terasa Vrtića i stavljanje istih u funkciju za igru djece. Nastavak uređenja dvorišta, sadnja novih stabala i bilja autentičnog za naše podneblje.

Nadopuna krevetića, posuđa i kuhinjskog pribora potrebnih za cjelodnevni program.

I nadalje ćemo se zalagati za suradnju sa Osnivačem Vrtića, užom lokalnom zajednicom i mogućim donatorima, ali i maksimalnim iskorištenjem vlastitih kapaciteta.

Svjesni da je ekonomska situacija u Republici Hrvatskoj (zbog COVID-19) i dalje složena, sa različitim poteškoćama, svi čimbenici koji sudjeluju u ostvarivanju ciljeva djelatnosti trebaju se odnositi savjesno i odgovorno prema materijalnim i financijskim dobrima Vrtića.

Odgojni djelatnici će posebno voditi brigu o potrošnji materijala za odgojni rad, energiji, čuvanju unutarnjeg prostora i didaktike kao i cijelog vanjskog prostora (sprave, okoliš, zidovi objekta….).

ZADACI :

1. Osigurati materijalne i sve druge uvjete za rast i razvoj i siguran boravak djeteta u Vrtiću:

* servisiranje klima uređaja, vatrogasnih aparata i nadopuna kutija prve pomoći
* kupovina raznih dezificijensa zbog situacije sa COVID-19
* prostor dnevnog boravka dopuniti igračkama, pedagoški neoblikovanim

materijalom, poticajima za raznovrsne aktivnosti djece

* po interesu djece razmjestiti centre aktivnosti i kutiće, dopuniti ih ili oformiti nove, osmisliti prostor koji će poticati djecu na aktivnost
* postojeće sprave na igralištu održavati u funkciji i dopuniti novim
* osmišljavati kutiće za roditelje s novim sadržajima i informacijama koje

će ih poticati na neposredno uključivanje kroz partnerski odnos

2. U skladu s odlukama Upravnog vijeća surađivati sa svim odjelima u Općini Podgora u osiguravanju financijskih sredstava za redovito i investicijsko održavanje, sredstava za održavanje inventara, objekta, potrošnog i ostalog materijala za rad s djecom

3. Izvršiti popravke prema prioritetima i financijskim mogućnostima

4. Nabava novih igračaka za sobe dnevnog boravka, prioritet staviti na nabavu potrošnog materijala kako bi odgojitelji mogli didaktiku izrađivati, pronalaženje novih mogućnosti poboljšanja opremanja didaktičkim sredstvima putem donacija i sl.

5. Uključivanje roditelja u prikupljanje sredstava za rad, osobito neoblikovanog materijala i sponzorstva.

UVJETI FINANCIRANJA

Godišnje planiranje materijalnih uvjeta rada je u skladu s potrebama i mogućnostima realizacije planiranog. Nabave, potrebe i popravci rješavaju se po prioritetima za siguran boravak djece u vrtiću i pravilan rast i razvoj, a kontinuirano će se provoditi tokom cijele pedagoške godine kako bi cijeli odgojno – obrazovni proces bio što kvalitetniji.

ADAPTACIJA PROSTORA U CENTRALNOM OBJEKTU

Ove ćemo godine sanirati krovište na terasi, napraviti pregradni zid i terasu staviti u funkciju djeci.

Vanjski prostor vrtića također iziskuje uređenja na prilaznim stazama, oplemenjivanje vanjskog prostora Vrtića cvijećem, biljem i stablima.

PLANIRANJE NABAVE, POPRAVCI I OBNOVA:

a) Redovita nabava potrošnog materijala, materijala za čišćenje i dezinfekciju, likovnog i didaktičkog materijala (prema financijskim mogućnostima).

b) Osigurati nabavu kvalitetnih namirnica propisanih normativima o prehrani

(vrste obroka prema potrebama djece).

c) Izvršiti popravke prema prioritetima i financijskim mogućnostima.

d) Održavanje sprava na igralištu, nabava novih igračaka za dvorište

e) Redovito servisiranje uređaja i opreme iz redovitih financijskih sredstava.

f) Nabava namještaja, didaktičke i uredske opreme, dopuna već postojeće.

g) Nabava krevetića, posuđa i za kuhinju potrebne opreme radi povećanja broja djece u 10-satnom programu

U suradnji sa Općinom Podgora dodatno se zalagati za poboljšanje materijalnih uvjeta rada kako bi bio kvalitetniji odgojno-obrazovni proces.

Nabava stručne literature i didaktike:

a) nabava propisane pedagoške dokumentacije

b) osigurati sredstva za stručno usavršavanje

c) nabava nove literature za odgojni rad

d) kupnja slikovnica za djecu

e) kupnja edukativnih materijala za kvalitetnu pripremu za školu

Nabava potrošnog materijala za rad u skupini:

a) radna obuća u skladu s mogućnostima i realnim potrebama

b) potrošni materijal za estetsko uređenje, za likovne aktivnosti i rad u

odgojnim skupinama

Stručno usavršavanje djelatnika:

Osigurati sredstva za usavršavanje djelatnika putem:

1. seminara i stručnih aktiva
2. modula
3. tečajeva

|  |
| --- |
| **Pedagoška godina 2020/2021.** |
| **4 LOKACIJE:** |
| Podgora - 2 skupine |
| Igrane- 1 skupina |
| Drašnice - 1 skupina |
| **UKUPAN BROJ SKUPINA:** 4 |
| **UKUPAN BROJ DJECE: 60** |

**VRTIĆ – PODGORA**

|  |  |
| --- | --- |
| **RIBICE**  **(mješovita vrtićka skupina)**  **Gabrijela Ljubez Španje** | **DUPINI**  **(mješovita vrtićka skupina)**  **Pavla Petrović**  **Branka Zelić** |

**VRTIĆ – IGRANE**

|  |
| --- |
| **ŠKOLJKICE**  **(mješovita vrtićka skupina)**  **Andrea Mijačika** |

**VRTIĆ-DRAŠNICE**

|  |
| --- |
| **RAČIĆI**  **(mješovita vrtićka skupina)**  **Renata Grozdić** |

**ODGOJNE SKUPINE, BROJ DJECE, ODGOJITELJA U SKUPINAMA**

|  |  |  |
| --- | --- | --- |
| **ODGOJNA SKUPINA** | **BROJ DJECE** | **ODGOJNI DJELATNICI** |
| Mješovita vrtićka skupina  Ribice | 21 | Gabrijela Ljubez Španje |
| Mješovita vrtićka skupina  Dupini | 22 | Branka Zelić  Pavla Petrović |
| Mješovita vrtićka skupina  Školjkice | 8 | Andrea Mijačika |
| Mješovita vrtićka  Skupina Račići | 9 | Renata Grozdić |
| UKUPNO : | 60 | 5 odgojitelja |

Tablica 1. Broj i struktura djelatnika

|  |  |  |  |
| --- | --- | --- | --- |
| **R.B.** | **RADNO MJESTO** | **Planiran broj djelatnika za** | **MJESEČNA**  **SATNICA** |
|  |  | **2020/2021** |  |
|  | Ravnatelj | **1** | **20 h/tjedno** |
|  | Stručni suradnik - pedagog | 1 | **16 h/tjedno** |
|  | Viša medicinska sestra | 1 | **10 h/mjesečno** |
|  | Odgojitelj | 5 | **4-40 h/tjedno** |
|  | Domaćice- spremačice | 4 | **1-40h/tjedno**  **3-20h/tjedno** |
| **UKUPNO:** | | **12** |  |

Usluge računovodstvenog servisa ostvarujemo od vanjskog suradnika „Poticaji d.o.o.“

**RADNO VRIJEME ODGOJNIH SKUPINA – MORSKI KONJIĆ**

**(centralni objekt)**

MJEŠVITU VRTIĆKU SKUPINU - Ribice (soba skupine Ribice)

od 7:30 do 13:00 sati

|  |  |
| --- | --- |
| **Odgojne skupine:** | **Radno vrijeme:** |
| **RIBICE** | 7:30-13:00 |

**(CENTRALNI OBJEKT)**

MJEŠVITA VRTIĆKA SKUPINA- Dupini (soba skupine Dupini )

|  |  |
| --- | --- |
| **Odgojne skupine:** | **Radno vrijeme:** |
| **RIBICE** | od 6:30 do 16:30 |

**RADNO VRIJEME SKUPINE – IGRANE**

**(područni objekt)**

Jutarnje dežurstvo od 7:30 do 8:00

|  |  |
| --- | --- |
| **Odgojna skupina:** | **Radno vrijeme:** |
| Školjke (mješovita vrtićka skupina) | 7:30 do 13:00 |

**RADNO VRIJEME SKUPINE – DRAŠNICE**

**(područni objekt)**

Jutarnje dežurstvo od 7:30 do 8:00

|  |  |
| --- | --- |
| **Odgojna skupina** | **Radno vrijeme** |
| Morski konjići (mješovita vrtićka skupina) | 7:30 do 13:00 |

**STRUKTURA 40-SATNE TJEDNE RADNE OBVEZE ODGOJITELJA**

|  |  |  |
| --- | --- | --- |
|  | **TJEDNO**  **ZADUŽENJE**  **(SATI)** | **DNEVNO**  **ZADUŽENJE**  **(SATI)** |
| **NEPOSREDNI RAD** | 27,5 | 5,5 |
| **OSTALI POSLOVI** | 10 | 2 |
| **STANKA** | 2,5 | 0,5 |
| **UKUPNO** | **40** | **8** |

**STRUKTURA 8-SATNOG RADNOG VREMENA ODGOJITELJA**

Tjedna obveza od 40 sati za odgojno-obrazovne radnike strukturirana je od 27,5 sati neposrednog rada s djecom (rad u skupini, dežurstva, posjete, izleti i sl.), te 10 sati rada na ostalim poslovima što uključuje i stanku od 30 minuta. U ostale sate rada ulaze sati za planiranje, pripremanje, suradnju s roditeljima, permanentno stručno usavršavanje (individualno i kolektivno), odgojiteljska vijeća, aktivi, radni dogovori, rad u timovima, kulturna i javna djelatnost. Potrebe roditelja za smještajem i dužinom boravka djeteta kontinuirano će se pratiti, te će se stvarnim potrebama roditelja prilagoditi organizacija rada odgajatelja, a naročito organizacija i dužina jutarnjih dežurstava odgojnih skupina kao i cjelokupno radno vrijeme svih djelatnika vrtića.

**NJEGA I SKRB ZA TJELESNI RAST, RAZVOJ I ZDRAVLJE DJECE**

BITNA ZADAĆA:

Stvaranje optimalnih uvjeta za pravilan rast i razvoj djeteta provođenjem zdravstvene zaštite, higijene i pravilne prehrane djece u dječjim vrtićima kao integralni dio svih aktivnosti u vrtiću.

Program zdravstvene zaštite djece, higijene pravilne prehrane ostvarivat će se sukladno programskoj orijentaciji Ministarstva zdravstva RH.

U programu rada ustanove posebna pozornost posvetit će se zdravstvenoj preventivi, skrbi i praćenju rasta i razvoja djece. Svako dijete će posjedovati zdravstveni karton i na taj način će se osigurati evidencija zdravstvenog stanja svakog djeteta.

Prije početka pohađanja vrtića svako novo dijete je obavezno obaviti sistematski pregled, a nakon izostanka djeteta zbog bolesti roditelji su dužni predočiti prvi dan nakon ponovnog dolaska djeteta u vrtić potvrdu da je dijete ozdravilo, odnosno da može boraviti u vrtiću.

Nizom preventivnih mjera radit će se na sprječavanju mogućnosti prijenosa infekcija među djecom.

Svi radnici su obavezni obavljati redovite higijensko-sanitarne preglede.

Radnici će se uputiti na sistematski pregled.

Osigurati kvalitetnu prehranu – pripremu obroka te utjecati da vrijeme i način uzimanja odgovara djetetovim potrebama i navikama. Unaprijediti osamostaljivanje i samoposluživanje djeteta prilikom uzimanja obroka.

Što je moguće više osigurati siguran i kvalitetan boravak djece na zraku uz poticajne aktivnosti i razvijanje i jačanje ekološke svijesti.

Suradnja sa epidemiološkom i sanitarnom službom te pedijatrijskom ambulantom.

BITNE ZADAĆE U ODNOSU NA DIJETE:

* prilagodba djece na vrtić
* suvremena prehrana u dječjem vrtiću
* postupci provođenja pravilne higijene
* promocija i očuvanje dječjeg zdravlja
* razni vidovi djelovanja na sigurnost djece
* tjelesne aktivnosti u sobi dnevnog boravka i na dvorištu
* upoznavanje socijalno-zdravstvenog statusa djeteta
* identifikacija djece s posebnim zdravstvenim potrebama

BITNE ZADAĆE U ODNOSU NA ODGOJITELJE I DRUGE DJELATNIKE

* educirati odgojitelje i druge djelatnike o sanitarno-higijenskom i zdravstvenom pregledu
* educirati djelatnike o potrebi redovitog cijepljenja djece
* educirati odgojitelje o antropometrijskom mjerenju djece
* pravodobno reagirati na potencijalno opasne situacije
* osiguravati pravilne higijensko-zdravstvene i mikroklimatske uvjete rada
* prema uzrastu djece organizirati i provoditi tjelesne aktivnosti u sobi dnevnog boravka, u dvorani i na vanjskom prostoru
* pomagati odgojiteljima u planiranju tjelesnih aktivnosti

BITNE ZADAĆE U ODNOSU NA RODITELJE

* omogućiti edukaciju i stručnu pomoć roditeljima u zaštiti djetetova zdravlja

**ODGOJNO-OBRAZOVNI RAD**

Plan i program rada Vrtića prvenstveno se zasniva na humanističkoj razvojnoj koncepciji, odnosno u potpunosti će uvažavati humanistički pristup odgoju i obrazovanju djeteta/djece predškolske dobi. To znači obvezivanje na uvažavanje najsuvremenijih spoznaja o zakonitostima razvoja i odgoja djeteta predškolske dobi i usmjerenost na dobre značajke izvan obiteljskog odgoja.

Prema tome, humanistički pristup znači usmjerenost na dijete i njegove razvojne potrebe i prava te uvažavanje prava roditelja – obitelji na izbor Programa i prava sudjelovanja u odgoju djeteta u kontekstu predškolske ustanove.

Primarni zadaci u smislu podizanja kvalitete rada Ustanove bit će:

KOMUNIKACIJA ODGOJITELJ-DIJETE-RODITELJI

**ODGOJNO-OBRAZOVNI RAD**

1. **RAD NA KVALITETI INTERPERSONALNIH ODNOSA SVIH SUBJEKATA USTANOVE KROZ RAZVOJ I UNAPRJEĐENJE POZITIVNIH OBLIKA KOMUNIKACIJE**
   1. **U odnosu na dijete**

|  |  |  |  |
| --- | --- | --- | --- |
| **ZADAĆA** | **AKTIVNOSTI** | **NOSITELJI AKTIVNOSTI** | **EVALUACIJA (TKO/KAKO)** |
| Jačanje međusobne privrženosti i razvijanje prijateljskih odnosa među djecom | * Organizirane aktivnosti unutar skupine (društvene igre, čitanje priče i igre za poticanje zajedništva,usmjeravanje kod raspodjele uloga u simboličkoj igri, razgovori o „problemskoj situaciji“ – u paru ili grupno) | -odgojitelj | -odgojitelj  -pisanim praćenjima situacija  Fotodokumentiranje  -videozapisi |
| Razvoj osjećaja sigurnosti i povjerenja u odraslu osobu | * Slušanje i uvažavanje djetetovih potreba | -odgojitelj | -odgojitelj i stručni suradnik (lista procjene) |
| Razvoj pozitivne slike o sebi kroz pozitivne oblike komunikacije s odraslim osobama u skupini | * Slušanje djeteta, * redovite pohvale i primjereno poticanje * Adekvatno reagiranje na neprimjerene postupke djeteta | -odgojitelj | -stručni suradnik (boravak u skupini i liste praćenja) |
| Verbaliziranja osjećaja i nenasilno rješavanje sukoba | * poticanje na verbaliziranje osjećaja i vođenje u nenasilnom rješavanju sukoba * situacijski igrokazi | -odgojitelj | -odgojitelj  -pisana praćenja  -videozapisi i foto zapisi, etnografske bilješke |
| Slušanje i razumijevanje | * poticanje na slušanje i pomoć pri razumijevanju * vježbe koncentracije pri slušanju (priče) * poticajna pitanja | * odgojitelj | * odgojitelj * pisana praćenja * videozapisi, etnografske bilješke |
| Poštivanje dogovorenih pravila i usmenih uputa | * na primjeren način naglašavati važnost poštivanja pravila * osmisliti adekvatan način dogovora oko zajedničkih pravila * izrada slikovnih pravila | * odgojitelj | * odgojitelj * pisana praćenja |

* 1. **U odnosu na odgojitelja**

|  |  |  |  |
| --- | --- | --- | --- |
| **ZADAĆA** | **AKTIVNOSTI** | **NOSITELJI AKTIVNOSTI** | **EVALUACIJA (TKO/KAKO)** |
| Slušanje, razumijevanje i uvažavanje djeteta kao osobe | **STRUČNI AKTIVI I RADIONICE ZA ODGOJITELJE:**  1. Komunikacija; kako ostvariti uspješnu  komunikaciju?  2. Slušanje, razumijevanje i uvažavanje djeteta kao osobe  (sadržajno, empatijsko i kritično)  3.Dijaloški i monološki govor  4. Razvoj sposobnosti pravilnog korištenja neverbalne komunikacije  5. Stilovi komunikacije  (agresivni, pasivni, pasivno-agresivni, asertivni) | * Pedagog | * Liste samoprocjene odgojitelja i evaluacijske liste pedagoga |
| Uporaba dijaloškog govora s djetetom pojedinačno i grupno |
| Uporaba monološkog govora s djetetom pojedinačno i grupno |
| Razvoj sposobnosti pravilnog korištenja neverbalnog izražavanja |
| Poticanje nenasilnog rješavanja sukoba među djecom |
| Unaprjeđenje suradnje s roditeljima kroz pozitivne oblike komunikacije | * Radionica za odgojitelje * rješavanje barem 2 problemske situacije s roditeljima tijekom godine | pedagog   * odgojitelji | * upitnik za roditelje * procjene odgojitelja i izvješće o riješenim problemskim situacijama |
| Unaprjeđenje suradnje među djelatnicima ustanove |  |  |  |

**U odnosu na roditelja**

|  |  |  |  |
| --- | --- | --- | --- |
| **ZADAĆA** | **AKTIVNOSTI** | **NOSITELJI AKTIVNOSTI** | **EVALUACIJA (TKO/KAKO)** |
| Osvijestiti važnost dobre komunikacije s ustanovom | -komunikacijski roditeljski sastanak teme:  ***Stilovi komunikacije***  ***Djeca i Mediji***  -izrada letka  -web, kutići za roditelje  -individualni razgovori i rješavanje problemskih situacija | - odgojitelji  - roditelji  - pedagog | -upitnik za roditelje |
| Primjenjivati pozitivne oblike komunikacije u odnosu s djetetom (i unutar obitelji) |

BITNA ZADAĆA:

PLANIRANJE I UNAPRJEĐENJE PROCESA USMJERENOG KA CJELOVITOM RAZVOJU DJETETA S NAGLASKOM NA STVARANJE UVJETA ZA RAZVOJ DRUŠTVENE DIMENZIJE GRAĐANSKIH KOMPETENCIJA I ODGOJNIH-HUMANIH VRIJEDNOSTI DJETETA

U ovoj pedagoškoj godini naš cilj je planirati i realizirati odgojno-obrazovni proces usmjeren na cjelokupne: potrebe, dobrobiti i razvoj svih djetetovih kompetencija. Razumijevanje dobrobiti i njezinih dimenzija proizlazi iz znanja i očekivanja stručnih suradnika i odgojitelja te njihovih shvaćanja djeteta, djetinjstva, socijalizacije, odgoja i obrazovanja, koje bi trebalo biti psihološki, pedagoški i didaktički utemeljeno.

Planiranje odgojno-obrazovnoga procesa usmjereno je na promišljanje dobrobiti i načine na koji se ono može ostvariti, a ne na parcijalne ciljeve, tj. područja i sadržaje učenja, nezavisno od individualnih značajki svakog djeteta. (Nacionalni kurikulum za rani i predškolski odgoj i obrazovanje 2015. str. 24. ).

Nacionalni kurikulum za rani i predškolski odgoj i obrazovanje uključuje: osobnu, emocionalnu i tjelesnu, obrazovnu i socijalnu dobrobit djeteta, koje imamo za zadatak razvijati kako bi razvoj bio cjelovit.

Nacionalni kurikulum također osnažuje razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije, a to su:

1. Komunikacija na materinskome jeziku

2. Komunikacija na stranim jezicima

3. Matematička kompetencija i osnovne kompetencije u prirodoslovlju

4. Digitalna kompetencija

5. Učiti kako učiti

6. Socijalna i građanska kompetencija

7. Inicijativnost i poduzetnost

8. Kulturna svijest i izražavanje.

Sve navedene kompetencije i dobrobiti trebali bismo razvijati od rane dobi pa ih nastojimo sve čim više integrirati u odgojno-obrazovni proces. U ovoj godini pedagoginjin zadatak je planiranje i unaprjeđenje odgojno-obrazovnog procesa usmjerenog na cjeloviti razvoj djeteta s naglaskom na stvaranje uvjeta za razvoj društvene dimenzije građanske kompetencije koja je razrađene dolje u Tabeli 1.

Planiranje i unaprjeđenje procesa usmjerenog ka cjelovitom razvoju djeteta s naglaskom na stvaranje uvjeta za razvoj društvene dimenzije građanskih kompetencija i humanih vrijednosti

|  |  |  |  |
| --- | --- | --- | --- |
| **STANDARD** | **INDIKATORI**  **KVALITETE** | **NOSITELJI** | **VRIJEME**  **TRAJANJA** |
| **Nastavak edukacije odgojiteljima/članovima ST/ostalih djelatnika**  Planiranje i realizacija  odgojno- obrazovnog procesa usmjerenog na cjelovite dobrobiti i razvoj djeteta: osobnu, emocionalnu, tjelesnu,  obrazovnu i socijalnu dobrobit.  Planiranje, preispitivanje promjena u prostoru SDB i predprostoru  - obogaćivanje prostorno-materijalnog konteksta kako bismo omogućili  sadržajnu i bogatu dječju igru  - planiranje vremenskog konteksta kako bismo omogućili fleksibilnost određenih segmenata prema dječjim potrebama  **-** uređenje prostorno- materijalnog konteksta, socijalnog i vremenskog koje je usmjereno na cjelovitu dobrobit djeteta  TIMSKO PLANIRANJE – po dobnim skupinama zbog kvalitetnije i učinkovitije odgojno-obrazovne prakse  zajedničko promišljanje i planiranje uvjeta, dogovori- interaktivno djelovanje  Promicanje različitih načina sagledavanja pedagoške prakse i učenja.Cilj**:** ojačati stručne kompetencije kroz nova znanja i vještine  Sagledavanje odgojne prakse iz druge perspektive | Radni dogovori  Nabava i praćenje stručne literature , dogovori  uređivanja određenih kutića u SDB kako bi odgovarali potrebama djeteta i kako bi igra bila sadržajna, smislena i bogati  tlocrti  Unapređivanje planiranja i realizacije odgojno-obrazovnog procesa  Uvidi u o odgojno-obrazovni proces | Pedagog  Odgojitelji  Pedagog i  odgojitelji  Pedagog  Odgojitelji  Pedagog    Ravnatelj  Pedagog Odgojitelji  Odgojitelji  Pedagog | Tijekom pedagoške godine  Tijekom pedagoške godine  Tijekom godine  Tijekom godine  Tijekom godine  Tijekom godine  Tijekom godine |
| Izlaganje Projekata iz područja Nacionalnog programa odgoja i obrazovanja za ljudska prava i demokratsko građanstvo vlade Republike Hrvatske. Županijsko- | Stručni skup Projekti iz područja Nacionalnog programa odgoja i obrazovanja za ljudska prava i demokratsko građanstvo vlade Republike Hrvatske | Odgojitelji  Stručni tim | Veljača ili Ožujak |
| Izlaganje projekata odgojnih skupina (polazište prije svega interes djeteta ) | Odgojiteljsko vijeće  Evaluacija projekta svake skupine | Odgojitelji  Pedagog  Ravnatelj |  |

MISIJA RADA USTANOVE

Nastojat ćemo da integrirani razvojno primjereni kurikulum bude usmjeren na stvarno dijete/djecu i njihove razvojne potrebe i prava u konkretnom, stvarnom okruženju. To mislimo činiti refleksijama, samo procjenom osobnog djelovanja, planiranjem daljnjih promjena i timskim radom.

„Drugim riječima, kako djeca rastu, razvijaju se i obrazuju, a zajedno s njima i mi odrasli, tako treba mijenjati okruženje u grupi i vrtiću. Treba ga usklađivati s novonastalim interesima, potrebama, sklonostima i sposobnostima djece, ali i nas odraslih, kako bismo stvorili uvjete za njihovo i naše cjelovito učenje, istraživanje i stvaranje novog znanja, nove realnosti za budućnost koja nastaje.“

Kontinuirano ćemo podizati razinu kvalitete odgojno-obrazovnog rada odgojitelja temeljem sustavnog planiranja i evaluacije svih segmenata odgojno obrazovnog procesa.

Realizirati kvalitetnu suradnju s roditeljima na način da ćemo provoditi razne radionice, parlaonice, tribine, komunikacijske roditeljske sastanke kojima ćemo osvještavati učinkovite roditeljske postupke pri kvalitetnom odgoju djece i jačati roditeljske kompetencije.

**Bitne zadaće za pedagošku godinu**:

Uz daljnju usmjerenost odgojno-obrazovne prakse temeljene na humanističkim i razvojnim načelima kojima se fleksibilno pristupa razvoju i učenju djece rane i predškolske dobi, organizacijskim uvjetima, tempu napredovanja djece i odraslih, obliku komuniciranja između različitih čimbenika (djece, odraslih u ustanovi, roditelja i uže društvene zajednice) dalje će se raditi na:

* posebice će se voditi briga o kvaliteti komunikacije, u svim odgojno obrazovnim situacijama između odgajatelja i djeteta/djece, te odraslih međusobno (kurikulum vrtića predstavlja ukupnost interakcijsko-komunikacijskog konteksta)
* s tim u vezi, dokumentirat će se komunikacijske situacije (videozapisi, auditivni zapisi, etnografske zabilješke, bilježenje protokolima) s ciljem unaprjeđenja komunikacije između odgajatelje i djece
* zajedničkom cjelovitom i integriranom programiranju i planiranju unutar tematskih cjelina ili projekata s ciljem intenzivnog upoznavanja sa fenomenima koji su djeci interesantni
* građenje kvalitetnog vrtića u kojem će odgoj i obrazovanje djece biti rezultat cjelokupnog materijalnog i socijalnog okruženja, a ne izoliranih obrazovnih sadržaja
* sukladno svemu iznesenom
* dokumentiranjem pojedinih segmenata odgojno-obrazovne prakse doprinijet ćemo njezinom boljem razumijevanju, razvijanju i modificiranju
* dokumentiranjem prakse odgajatelji će lakše razumijevati djetetove aktivnosti te načine podržavanja i razvijanja
* ovakvo dokumentiranje i njegova refleksija zasigurno će zahtijevati daljnji rad na kvaliteti kulture vrtića, te zadovoljenje različitih potreba svih sudionika odgojno obrazovne prakse
* radit će se na izradi individualnih i zajedničkih portfolia djece
* formirati materijalno-poticajno okruženje kao preduvjet za aktivno učenje i istraživanje
* doprinositi jasnijim shvaćanjima svih sudionika odgojno obrazovnog

procesa poimanja važnosti materijalnog okruženja kao trećeg odgojitelja koji potiče dječji razvoj na svim razinama.

* obogaćivati okružje sistematskom dopunom i izmjenama materijala i

sredstava, promjenama kutića, prvenstveno se vodivši prema interesima

djeteta

* stvaranje optimalnih uvjeta za pravilan rast i razvoj djeteta provođenjem zdravstvene zaštite, higijene i pravilne prehrane djece u dječjim vrtićima.
* maksimalno se angažirati na podizanju kvalitete zadovoljavanja potreba djeteta na način stvaranja povoljnih uvjeta za kvalitetan boravak u vrtiću. Kroz mijenjanje, prilagođavanje, unaprjeđivanje, reorganiziranje pedagoške prakse
* ritam dana prilagođavat ćemo stvarnim potrebama djece
* odgojitelje poticati da promišljaju kao refleksivni praktičari, kroz zajedničke aktive, radne dogovore, individualne konzultacije, stručnu literaturu, eseje, prezentacije.
* omogućiti odgojiteljima da izraze svoje osobne afinitete, područja za koje imaju sklonost (matematika, glazbeno stvaralaštvo, likovno stvaralaštvo).
* omogućiti kvalitetu življenja djeteta u vrtiću kroz socijalno i fizičko okruženje, vremensku i socijalnu dinamiku u skupini i objektu omogućiti djetetu da spontano i pravovremeno iskazuje svoje potrebe i primjereno ih zadovolji.
* uz analizu vođenja pedagoške dokumentacije i uvid u odgojno-obrazovni proces
* Nadalje ćemo nastojati ostvariti kvalitetnu i kontinuiranu suradnju s roditeljima

MATERIJALNO OKRUŽENJE

Dijete predškolskog uzrasta najefikasnije uči konkretno, činjenjem kroz neposredno vlastito iskustvo, u okruženju bogatom raznovrsnim poticajima. Organizacija po centrima aktivnosti omogućuje različite vrste aktivnosti i iskustava, s obzirom na različitost interesa, potreba i razvojnih mogućnosti.

U pedagoškoj godini 2020/2021. kontinuirano ćemo stvarati poticajna okruženja na nivou tri objekta vrtića putem radionica za odgojitelje i refleksija odgojitelja i pedagoginje.

CILJEVI I ZADAĆE

Zajedničkim naporima i radom odgojitelja i pedagoginje nastojat ćemo prostorno - materijalnu organizaciju vrtića koncipirati tako da:

* bogatom ponudom konkretnih i djetetu zanimljivih materijala potičemo

aktivno konstruiranje znanja tj. učenje činjenjem

* obogatiti centre aktivnosti poticajima koje će izraditi odgojitelji (investirati sredstva u potrošni materijal kako bi odgojitelji mogli stalno izrađivati nove poticaje za rad, prativši interese djece, te kako bi se realizirao projektni rad):
* raznovrsnošću, stalnom dostupnošću i načinom ponude materijala promoviramo neovisnost i autonomiju učenja djeteta
* djeci različitih interesa i različitih razvojnih mogućnosti omogućuje

angažiranje njihovih različitih inteligencija

* djecu potiče na rješavanje problema i otkrivanje u procesu učenja
* omogućujemo postavljanje hipoteza, istraživanje, eksperimentiranje i konstruiranje razumijevanja djeteta

U sobama dnevnog boravka odgojitelji su formirali centre prema potrebama i interesima djece.

|  |  |  |  |
| --- | --- | --- | --- |
| **ŠTO** | **KAKO** | **TKO** | **KADA** |
| Prezentacija  Odgojiteljima metoda rada adekvatnog  oblikovanja poticajno - materijalnog okruženja | Radni dogovor s odgojiteljima :   * Prijedlog * Diskursi * Zajednički ciljevi | Pedagog i odgojitelji | Početkom pedagoške godine |
| Rad na obogaćivanju prostora u ciljanim skupinama sa bogatom ponudom konkretnih i djetetu zanimljivih materijala.  Potičemo aktivno konstruiranje znanja tj. „učenje činjenjem“. | Unutar skupina | Pedagog i odogojitelji  Odgojitelji | Tijekom cijele  godine |
| Stalnim refleksijama, etnografskim bilješkama, razgovorima i dokumentiranjem iznalaziti najbolja rješenja za poticajno-materijalno okruženje. | Unutar skupina | Pedagog i odogojitelji | Tijekom cijele  godine |
| U skladu s refleksijama, osluškivanjima dječjih interesa i želja, usvajanje novih sadržaja kroz igru; mijenjanje postojećih centara aktivnosti prema projektnom  radu | Unutar skupina | Pedagog i odgojitelji | Tijekom cijele  pedagoške  godine |

**KONCEPT ODGOJNO­ OBRAZOVNOG RADA:**

**INTERAKCIJA I KOMUNIKACIJA ODGOJITELJ I DIJETE - DJECA**

**BITNA ZADAĆA:** Unapređenje i podizanje kvalitete interakcije i komunikacije odgojno obrazovne prakse u vrtiću .

* Razvijanje kvalitetne interakcije i komunikacije na relaciji:
* dijete/djeca
* odgajatelj/dijete
* odgajatelj/odgajatelj
* odgajatelj/roditelj
* Nakon stvaranja primjerenih uvjeta za življenje djece u vrtiću „Morski konjić“ (kontekstualna, vremenska, prostorna fleksibilnost) ukazala se u okviru posebnih zadaća potreba promatranja, evaluacije i eventualnog mijenjanja interakcije i komunikacije odgajatelja u odnosu na dijete/djecu. Smatramo da odgajatelji bez obzira na svoje stručne kompetencije trebaju raditi na osvješćivanju svoje komunikacije s različitim čimbenicima odgojno - obrazovnog procesa.
* Pozornost u procesu procjene usmjerit će se na otkrivanje tradicionalnih i rigidnih oblika komuniciranja sa svrhom usmjeravanja prema, za odgajatelje, relevantnim sadržajima u kojima ne vodi računa o djetetovim interesima (u sadržajno i socijalnom smislu) ili potrebama na prirodnu i za dijete izazovnu komunikaciju. Pitanje koje na početku ove pedagoške godine postavljamo je "Što je to kvalitetna komunikacija, imaju li odgajatelji dovoljno znanja i vještina za njezinu provedbu u procesu, shvaćaju li delikatnost svoje uloge u takvoj situaciji i sl."
* U sadržajnom smislu pozornost će se usmjeriti na situacije u kojima ćemo procjenjivati koliko odgajatelj čuje i vidi djecu i sukladno tome ne samo da razvija aktualne interese za neke sadržaje ili teme nego ih potiče na sadržajno i komunikacijski poticajnu razinu. Pozornost će se usmjeriti i na neverbalnu komunikaciju kako bismo detektirali signale koje djeci šalje, a koji mogu u velikoj mjeri potaknuti ili prekinuti djetetove aktivnosti (izrazi lica, odobravanje, neodobravanje, položaj tijela pri komunikaciji s djecom).
* U okviru centralne teme "Razvijanje kvalitetne interakcije i komunikacije" razvijat će se neke teme koje u ovom trenutku imaju orijentacijski karakter budući se ne može pretpostaviti do kojih dilema i problema ćemo naići istraživanjem odgojno-obrazovne prakse:
* odgajatelj kao govorni model
* primjenjuje li prirodnu i kontekstualnu ili „umjetnu, pedagogiziranu i didaktiziranu" komunikaciju
* koliko je odgajatelj angažiran u komunikaciji s djecom (od pasivnosti do prevelikog vođenja)
* u kojoj mjeri pravilno dekodira pitanja ili odgovore djece
* što su to kvalitativne karakteristike govora odgajatelja
* priroda pitanja koja odgajatelj postavlja djeci (potiču li djecu ili ih vodi prema očekivanom odgovoru) - budući je cilj suvremenog odgoja i obrazovanja naučiti djecu misliti, prihvaćati različite razine znanja, iskustva i njihove interpretacije i sl.
* U okviru komunikacije dijete/djeca učit ćemo otkrivat način na koji razmjenjuju iskustva, utječu jedni na druge u procesu učenja.

USPJEŠNA PRAKSA POLAZI OD REFLEKSIJA U SLJEDEĆIM

FAZAMA:

* Kontinuirano promišljanje odgojno - obrazovne prakse od strane odgajatelja kao kreativan i nepredvidljiv proces u kojem se istražuje i stvara nova praksa. Veliki dio profesionalnog učenja vezan je uz provjeru u praktičnim situacijama.
* Realne praktične situacije su složene i dinamičke te se mogu sagledavati s različitih stajališta
* To je proces kontinuiranog i dugotrajnog mijenjanja pojedinca (zašto-odnos između inicijalnog obrazovanja i kasnijeg profesionalnog razvoja)

KRITIČKI ISTRAŽITI PEDAGOŠKU PRAKSU

* znači istovremeno istraživanje osobnog i zajedničkog iskustva unutar konkretnog konteksta uvjetovanog širim socijalnim i političkim odrednicama
* grupna refleksija je istraživanje alternativnih odgovora i izražavanje vlastitih gledišta i različitih perspektiva

ODNOS TEORIJE I PRAKSE

* Rutina
* Vođenje
* Unificiranost
* Rigidnost
* Kreativnost
* Sloboda i otvorenost
* Pluralizam
* Refleksivnost
* Fleksibilnost

ŠTO JE UČINKOVITA PRAKSA

* Svakodnevno promišljanje (evaluacija i samoevaluacija) odgojno - obrazovne prakse daje odgovor o njezinoj učinkovitosti
* Zajedničko istraživanje omogućuje njezino bolje razumijevanje, „lociranje konkretnih nedostataka“
* Evaluacija i samoevaluacija
* Evaluacija i samoevaluacija pedagoške prakse su načini vanjske i grupne nasuprot unutarnjoj i individualnoj procjeni pedagoške prakse
* Imaju značajnu ulogu ukoliko dovode do određenih praktičnih implikacija i kvalitativnih promjena u samoj praksi

**PRILAGODBA (ADAPTACIJA)**

* U stručnoj literaturi navodi se kako odvajanja u predškolskoj dobi koja negativno utječu na kasnije emotivno- socijalnu stabilnost djeteta i pravilan razvoj su ona odvajanja koja su višekratna, duga i u tijeku kojih je dijete odvojeno pod nepovoljnim okolnostima uz preduvjet da su odnosi djeteta s okolinom i prije odvajanja bili nesigurni i ispunjeni napetošću.
* Budući da poremećaj prilagodbe predstavlja vezu između normalnih problema i psihopatoloških fenomena svjesni smo da u dječjem vrtiću valja kontinuirano pridavati osobitu pažnju ovom segmentu rada.
* U odgojno-obrazovnom radu promišljat ćemo o svim značajnim činiteljima koji utječu na pojavnost, intenzitet i trajanje reakcija djeteta na odvajanje od roditelja.

A to su:

* dob djeteta (separacijska tjeskoba razvojno se očekuje od 6 mjeseci do četiri godine života djeteta - najjača je između 14. do 20. mjeseca života, a što je dijete starije i čestine i jačine reakcija na odvajanje lagano opadaju);
* osobnost i osobitosti u razvoju djeteta, u navikama…;
* kvaliteta privrženosti s roditeljima, osobito s majkom (djeca koja su razvila sigurnu privrženost majci manje će se protiviti odvajanju jer imaju povjerenja u njen povratak);
* roditeljski odnos prema djetetu inače te tijekom prilagodbe;
* osobitosti prethodnih odvajanja (naglo, nepripremljeno odvajanje; stresno, nasilno odvajanje; dužina odvojenosti; kvaliteta brige o djetetu tijekom prethodnih odvajanja; prerano prekinute prethodne prilagodbe);
* roditeljski stavovi prema odgojiteljima i vrtiću;
* obilježja osoba koje su preuzele brigu o djetetu;
* kvaliteta brige o djetetu.

Zadaće i ciljevi rada koje smo postavili su:

* smanjiti neizvjesnost novoga i ublažiti separacijsku anksioznost, te intenzitet i trajanje očekivanih reakcija djeteta zbog novog, nepoznatog, drugačijeg;
* ublažiti strepnju i prevenirati mogući stres kod djetetovih roditelja;
* biti otvoreni i spremni za roditeljev boravak s djetetom u odgojnoj skupini;
* osnažiti odgojitelje za pojačane zahtjeve koji se pred njega postavljaju u situacijama roditeljevog boravka u odgojnoj skupini s djetetom;
* važnost pojačanog iskazivanja podrške i profesionalne angažiranosti u situacijama kada je roditelj nesiguran u svojoj roditeljskoj ulozi i kada mu je ta podrška i stručna pomoć osobito potrebna, stručnog usmjeravanja roditelja na ono što im je činiti tijekom boravka u odgojnoj skupini, kada i kako „pustiti“ dijete…

**PROJEKTNI RAD U SKUPINI**

BITNA ZADAĆA: Planiranje odgojno-obrazovnog procesa praćenjem interesa

djeteta, a udaljavanjem od tematskog planiranja.

* Unatoč napretku u projektnom radu i dalje je prisutno tematsko povezivanje i planiranje koje ne vodi djecu na višu razinu razumijevanja problema i spoznaje, nego samo informira o postojanju različitih disciplina u okviru kojih se može sagledavati neki problem.
* Primjerice u prošloj pedagoškoj godini napravili smo veliki pomak u primjeni projektnog rada i udaljili se od tematskog planiranja: Dane jesenskih plodova, prvi dan jeseni, Dane kruha,… i tako dalje po mjesecima, umjesto takvog načina planiranja naša su očekivanja da odgojitelj već od listopada slijedi interes djeteta, nakon odabira teme odgojitelj pristupa njezinoj početnoj razradi, promišljajući o osnovnim područjima koja bi se projektom

mogla obuhvatiti.

* **Prva etapa:** Ustanovljavanje postojećih znanja i razumijevanje djece
* Umijeće promatranja i slušanje djece, dokumentiranje njihovih aktivnosti i zajednička refleksija odgajatelja o tim aktivnostima, temelj su ustanovljavanje postojećih znanja i razumijevanja djece o temi projekta.
* Kriterij početnog promišljanja teme nije sve ono što bi se u svezi te teme moglo poduzimati, nego samo ono što bi djecu u svezi s temom moglo stvarno zanimati. Uloga odgajatelja u ovoj etapi projekta fokusirana je na dobro razumijevanje djece, bilježenje njihovih početnih teorija o različitim aspektima teme, poticanje na razgovor te pripomoć u odabiru primjerenih izražajnih medija
* **Druga etapa:** Zajednička refleksija odgajatelja i planiranje novih resursa učenja. U ovoj etapi, odgajatelj zajednički analizira dosadašnji tijek razvoja projekta i na tim osnovama promišlja mogućnosti podržavanja njegova daljnjeg razvoja. U tom smislu, odgajatelji se dogovaraju o sljedećim intervencijama s ciljem podupiranja razvoja projekta.
* Organizirati raspravu djece, u kojoj će djeca (pomoću dokumentacije- njihove grafičke prezentacije) ostaloj djeci izložiti svoje teoriji o različitim aspektima teme. Potrebno je poticati raspravu djece; rasprava treba služiti jačanju komunikacijskih kompetencija djece, jednako toliko kao i njihove autonomije i emancipacije u procesu učenje, ili drugim riječima, doprinositi razvoju njihovih socijalnih i građanskih kompetencija „učiti kako učiti“
* Odgojitelj treba organizirati čitav niz različitih aktivnosti.
* **Treća etapa**: Evaluacije (djece i odgajatelja o održanim aktivnostima i zajedničko planiranje novih aktivnosti
* U ovoj etapi projekta svojstveni su svi oni postupci odgajatelja koji uključuju samoevaluaciju i zajedničku evaluaciju.
* Projektni rad je način integriranog učenja koji naglašava aktivnu participaciju djece te potiče razvoj ne samo znanja i vještina, nego i emocionalne, moralne i estetske senzibilnosti djece. Krajnji cilj projekta nije djecu „naučiti“ što većoj količini informacija u svezi s temom, nego kontinuirano jačati njihov različite kompetencije.

|  |  |  |  |
| --- | --- | --- | --- |
| * STANDARD | * INDIKATORI * KVALITETE | * NOSITELJI | * VRIJEME * TRAJANJA |
| * Uključivanje odgojitelja u kratke radne dogovore (kratki brifinzi zbog razmjene iskustva | * Kratki radni dogovor | * Pedagoginja * Odgojitelji | * Tijekom pedagoške godine |
| * Edukacija odgojitelja * Stručni aktivi Što sve projekt treba sadržavati –etape projekta * Iznošenje odgojitelja svake odgojne skupine interesa djece * Prava djeteta na sudjelovanje - temelj rada u projektu/ Projekti iz područja odgoja i obrazovanja za ljudska prava u dječjem vrtić | * Stručni aktivi u ustanovi * Opservacija odgojitelja i pedagoginje * radni dogovor * Stručni aktivi | * Pedagoginja * Odgojitelji | * Listopad * Studeni |
| * Stručni aktivi * Dokumentiranje procesa učenja djece tijekom projekta * Uloga odgojitelja u oblikovanju projekt | * Razmjena iskustava | * pedagoginja, odgojitelji | Studeni  Prosinac |
| * Demonstracija o drugoj etapi projekta i daljnje smjernice | * Radni dogovor/diskusija | * Odgojitelji | * Studeni |
| * Uključivanje roditelja u projektni rad | * Suradnja s roditeljima, | * Odgojitelji * Obavezno uključiti pedagoginju, roditelje | Tijekom godine |
| * Demonstracija provedenih projekata svake odgojne skupine | Power point prezentacija/ svaka odgojna skupina svoj projekt | odgojitelji | Tijekom godine |
| * Nejasnoće u vezi projektnog rada, potrebni materijal; stručna literatura , * Suradnja s roditeljima * Knjiga projekata | Savjetodavni rad | Pedagoginja odgojitelji | Tijekom godine |

**OBILJEŽAVANJE BLAGDANA I AKTUALNIH DOGAĐANJA U**

**ŽIVOTU DJETETA I NJEGOVE OKOLINE**

I ove pedagoške godine omogućiti ćemo djeci raznovrsne doživljaje, nove spoznaje i iskustva, kao i njihovu proradu kroz različite prirodne, društvene i kulturne sadržaje iz neposredne uže i šire sredine, te će bitne zadaće biti sljedeće:

* Obogatiti iskustva, doživljaje i spoznaje djeteta raznovrsnim prirodnim, društvenim i kulturnim sadržajima iz neposredne uže i šire sredine.
* Evaluacija aktivnosti i sadržaja

Tijekom pedagoške godine ostvarivati će se različite aktivnosti čiji prikaz slijedi:

|  |  |  |  |  |
| --- | --- | --- | --- | --- |
| **Mjesec** | **Aktualna**  **događanja** | **Aktivnosti** | **Odgojne skupine** | **Napomene/podsjetnik** |
| **Rujan** | Početak pedagoške godine.  Povratak djece u skupine. Prilagodba. Nova djeca po prvi puta u institucionalnom kontekstu. | Priprema materijalno-organizacijskog konteksta skupina i objekata, priprema materijala prema uputama i dogovoru, dogovor i konzultacije odgojitelja i pedagoginje  Praćenje prilagodbe, bilješke. | Sve skupine | **upoznavanje djece, njihovih potreba, navika i**  **potreba obitelji.** |
| Upoznavanje | Boravak roditelja u skupini, dogovaranje, planiranje. | sve  skupine | **Stalni**  **brifinzi i dogovaranje** |
| **Listopad**  **Aktivan rad**  **na**  **projektima**  Lutkarske  predstave na  razini skupine | **Ustanovljavanje postojećih znanja djece**  **Organiziranje čitavog niza aktivnosti**  **Evaluacija** | Sve  skupine  **Sve**  **vrtićke skupine** |  |
|  | Izlet | Posjet seoskom imanju, razgledavanje  šume, voćnjaka, farme. Ubiranje plodova jeseni, spravljanje kolača, prirodnog soka i priprema roštilja na otvorenom… | Starije skupine | **Priprema djece, informacije za roditelje**  **Obratiti pažnju na sigurnost djece** |
| Jesenska događanja | Kazališna predstava vrtićkih skupina, plodovi jeseni, zajedničke radionice | Sve skupine | **Uvjete prilagoditi mogućnostima unutar**  **objekta** |
| Obilježavanje značajnih datuma, prema kalendaru događanja | Tematske cjeline,  izrada zajedničkih plakata i uključivanje  roditelja | Sve  skupine | **Priprema i vrednovanje** |
| Jesenski ciklus promjene | Šetnja u okružju vrtića, promatranje , doživlja j, opisivanje | Sve  skupine | **Šetnja uz prethodnu najavu** |
| Dječji tjedan | Zajedničke radionice djece vrtićkih skupina, izrada ukrasnih kutija sa porukicama  roditeljima o uvažavanju prava djeteta,  zajednički plakati s  porukama djece o  njihovim željama i  razmišljanjima | Sve  skupine | **Uključivanje roditelja** |
| Dani kruha, Dani zahvalnosti za plodove Zemlje | Sakupljanje plodova, žitarica, formiranje kutića prirode, likovne aktivnosti, promatranje, opisivanje, praktične aktivnosti (miješanje i konzumiranje) | Sve  skupine | **Uključivanje roditelja** |
| **Studeni** | Posjet muzeju | Priprema, razgledavanje, prikupljanje materijala za aktivnost | Starije vrtićke skupine | **Suradnje s**  **roditeljima i ostalim suradnicima** |
| Kazališna predstava, | Priprema, dogovor, odabir predstave |  | **Suradnja s roditeljima** |
| Blagdanski ciklus, ulazak u doba Došašća | Adventski vjenčić, izrada, priprema i uređenje soba, prigodni sadržaji, suradnja s roditeljima | Sve skupine |  |
| Ciljani posjeti  prema dogovoru | Priprema, dogovor, prikupljanje  Informacija | Sve skupine |  |
|  | Dan Sv. Barbare  PROSINAC  Sv. Nikola  Djed Božičnjak | Sijanje pšenice, priče, blagdani, darivanje, dobra djela… | Zainteresirane skupine u skladu s razvojnim mogućnostima | **Uvažavanje obiteljskih običaja, tradicija, usuglašavanje, pojašnjavanje** |
| Vožnja veselim božićnim vlakićem po gradu | Vesela atmosfera, vožnja, prigodni program | Starije skupine | **Suradnja s roditeljima** |
| Blagdanska predstava, | Priprema, iščekivanje, razgovor | Sve skupine | **Suradnja s roditeljima** |
| **Siječanj** | Nova Godina | Vedro i veselo raspoloženje, darivanje, dobre želje | Sve skupine vrtića |  |
| **Veljača** | **RAD NA PROJEKTIMA** |  |  |  |
|  | **Ustanovljavanje postojećih**  **znanja djece**  **Organiziranje čitavog niza aktivnosti**  **Evaluacija** | Sve  skupine |  |
| **Ožujak** | Svjetski dan vode  Prvi dan proljeća  Maskenbal | Šetnja po naselju, Piknici, Posjet farmi | Starije skupine |  |
| **Travanj** | Posjeti  Suradnja sa društvenom  zajednicom | Promatranje, obilazak,  dijeljenje dojmova, zajednički plakat | Sve  skupine |  |
|  |  |  |  |
| **Svibanj** | Izlet u okolicu | Priprema, dogovor, izrada herbarija | Starije skupine |  |
| Dan Planeta Zemlje | Sadimo, biljke uređujemo, prezentiramo svoje eko projekte roditeljima, ekološko  osvješćivanje | Sve  vrtićke skupine |  |
|  |  | starije vrtićke skupine |  |
| Posjet djece polaznika škole  školi |  |  |  |
| Završno druženje i svečanosti |  |  |  |
| Zaprimanje zahtjeva za upis djece u vrtić | Razgovor, prijem roditelja, propagandni materijal |  |  |
| **Lipanj** |  |  |  |  |
| Međunarodni dan obitelji | Obitelj i bližnji | Sve skupine |  |

**SURADNJA S RODITELJIMA – OSTVARIVANJE PARTNERSKIH ODNOSA**

ZADACI I CILJEVI U OKVIRU SURADNJE S RODITELJIMA

* U sklopu suradnje s roditeljima organizirati: tribine, radionice, roditeljske

sastanke, igraonice, parlaonice , usmjereni na teme za koje roditelji pokazuju interes, kao vid podrške roditeljstvu

* uključivanje roditelja u odgojno-obrazovni proces putem različitih oblika suradnje u dogovoru sa pedagoginjom, time ćemo doprinijeti jačanju roditeljske kompetencije i podršci odgovornom roditeljstvu
* pomoć roditelju i djetetu u prilagodbi
* uključivanje roditelja u odgojno-obrazovni proces u dogovoru s odgojiteljem i pedagoginjom
* podržavanje kvalitetne komunikacije
* pravovremeno reagiranje i konstruktivno rješavanje problema vezanih uz odgoj djece
* informiranje roditelja o životu u vrtiću putem: individualnih konzultacija i savjetodavnih razgovora, roditeljskih sastanaka, kutića za roditelje, informativnog kutića, web-stranice…
* interakcija s roditeljima u svim etapama djelatnosti vrtića od priprema do vrednovanja rezultata
* podržavanje kvalitetne komunikacije, pravovremeno reagiranje i konstruktivno rješavanje problema vezanih uz odgoj djeteta
* Omogućiti roditeljima da se upoznaju i informiraju o razvojnim zadaćama i psihofizičkim karakteristikama djece određene dobi, uvažavajući individualni razvoj svakog pojedinog djeteta

|  |  |  |  |
| --- | --- | --- | --- |
| **ŠTO I KAKO** | **GDJE** | **KADA I TKO** | |
| INDIVIDUALNI RAZGOVORI I SAVJETODAVNI RAZGOVORI   * spoznavati posebnosti o razvoju, životu, zdravlju, navikama djeteta i njegove obitelji te djelovati   sukladno tome | na nivou vrtića  sve odgojne skupine/  tijekom  ped. godine | | pedagoginja  odgojitelji  tijekom godine |
| Individualni razgovori  odgojnih skupina   * Suportivni razgovori | na nivou vrtića  sve  odgojne skupine | pedagoginja | |
| Individualni razgovori s pedagoginjom (inicijatori roditelji u zavisnosti s potrebama i/ili eventualnim problemima) | na nivou vrtića tijekom godine | pedagoginja  odgojitelji | |
| RODITELJSKI SASTANCI | na nivou vrtića | pedagoginja,  odgojitelji | |
|  |  |  | |
| roditeljski sastanci  oglednog tipa  roditeljski sastanci radi druženja djece i odraslih (NR. blagdani) ili međusobne razmjene iskustava i/ili informacija važnih za djecu, njihove obitelji i odgojitelje | po odgojnim  skupinama | tijekom godine | |
| Roditeljski sastanci komunikacijskog tipa (mogu proizaći iz zajedničke potrebe grupe roditelja da riješe neko pitanje ... | po odgojnim  skupinama | tijekom godine | |
| Roditeljski sastanci komunikacijskog tipa- izbor tema koje zanimaju roditelje kao vid podrške kvalitetnom roditeljstvu | po odgojnim  skupinama | tijekom godine | |
| Organiziranje parlaonica na temu za koju roditelji pojedine skupine pokažu interes npr.  *ŠTO JE PRIMJERENO DA DIJETE U DOBI OD 3-4.g ZNA?* | po odgojnim  skupinama | odgojitelji,  pedagoginja  tijekom godine | |
| Radionice izrada poticaja od PNM-a | po odgojnim  skupinama | tijekom  pedagoške  godine | |
| Konzultirati roditelje pismeno ili usmeno o temama roditeljskih sastanaka i druženja | po odgojnim  skupinama | tijekom  pedagoške  godine | |
| „Organiziranje tribina za roditelje“ |  |  | |
| Interaktivne igraonica s roditeljima  „Igre nekad i danas“ | po odgojnim  skupinama | tijekom  pedagoške  godine | |

**RAD S DJECOM S POSEBNIM POTREBAMA**

BITNE ZADAĆE U ODNOSU NA DIJETE:

* Identifikacija posebnih potreba djece.
* Pružanje podrške i pomoći djetetu s posebnim potrebama u razdoblju prilagodbe, kod uključivanja i sudjelovanja u svakodnevnim aktivnostima

odgojne skupine.

* Izrada IOOP-a, odnosno, mišljenje pedagoginje i odgojitelja o djetetu s posebnim potrebama.
* Neposredni rad s djecom s posebnim potrebama – u odgojnoj skupini/individualan rad (tretman psihologa ili logopeda) radi zadovoljavanja posebnih potreba djeteta i optimalnog poticanja razvoja na svim razvojnim područjima.

BITNE ZADAĆE U ODNOSU NA ODGOJITELJE:

* Savjetodavni rad s odgojiteljima odgojne skupine koju pohađa dijete s posebnim potrebama radi planiranja i provođenja individualiziranog odgojno – obrazovnog rada.
* Neposredna pomoć i podrška odgojiteljima u provođenju individualiziranog odgojno – obrazovnog rada s djetetom s posebnim potrebama u odgojnoj skupini.
* Pomoć i podrška odgojiteljima u uspostavljanju partnerskog odnosa s roditeljima djece s posebnim potrebama.

BITNE ZADAĆE U ODNOSU NA RODITELJE/SKRBNIKE:

* Savjetodavni rad s roditeljima/skrbnicima djeteta s posebnim potrebama, pružanje podrške i pomoći u odgoju djeteta s posebnim potrebama.
* Upućivanje na specijalizirane ustanove koje pružaju pomoć djeci s posebnim potrebama i njihovim roditeljima.

**SURADNJA S DRUGIM USTANOVAMA I INSTITUCIJAMA**

Ustanova će surađivati sa :

- Osnivačem (Općina Podgora)

- Osnovnom školom: posjet predškolaca prvim razredima, sistematski pregledi i upisi u 1. razred, posjet knjižnici

- Turističkom zajednicom Podgora, Igrane, Drašnice

- Dječjim vrtićima: seminari, zajedničke aktivnosti i svečanosti

- Kazalištem lutaka Split; Z produkcija, Bumerang

- Županijskim uredom za prosvjetu

- Centrom za socijalnu skrb

- Policijskom postajom Makarska

- Park prirode "Biokovo"

- Dječji vrtići: Makarska, Gradac, Baška Voda i Brela

- Udruga osoba s invaliditetom "Sunce"

- Uredom državne uprave u SDŽ, Služba za državne djelatnosti, Ispostava

Makarska

- Nastavni zavod za javno zdravstvo, Služba za školsku medicinu, Ispostava

Makarska,

- Državnim zavodom za statistiku - Ispostava Makarska.

- Specijalistička ordinacija medicine rada: dr.Matko Pavlinović.

**OBRAZOVANJE I USAVRŠAVANJE DJELATNIKA**

Dominantan cilj unapređivanja kvalitete odgojno obrazovnog rada usmjeren osposobljavanju odgojitelja za samostalno i zajedničko (timsko) mijenjanje odgojno obrazovne prakse te zajedničko građenje (sukonstruiranje) kurikuluma Vrtića tako i svake odgojne skupine ponaosob.

Motivirani smo da ostvarimo ulogu odgojitelja kao refleksivnih praktičara kao i timski pristup razvijanju kvalitete odgojno obrazovnog rada, te smo stoga izabrali daljnje korake u procesu zajedničkog istraživanja i učenja, tj. sukonstruiranja znanja svih sudionika tog procesa.

Prema tome, polazeći od iskazanog cilja usmjerenog unapređivanju naše odgojno obrazovne prakse, naobrazba i stručno usavršavanje odgojnih zaposlenika biti će vođeni potrebama pedagoške prakse u užem smislu i širem smislu, kao i individualnim potrebama odgojitelja. Prema iskazanom, stručno usavršavanje biti će usmjereno na ostvarivanju bitnih zadaća na unapređivanju odgojno obrazovnog rada i podizanju stručne kompetencije svih odgojno obrazovnih djelatnika kongruentno njihovim stručnim kompetencijama i potrebama.

Načini i planirani oblici stručnog usavršavanja:

* individualno usavršavanje putem stručne literature koja će se nabavljati za potrebe vrtića
* sudjelovanje odgojnih djelatnika na seminarima
* stručni aktivi
* dodatni tečajevi koji imaju pravo izdavanja formalnih potvrda o sudjelovanju
* obavezna stručna literatura

PROPISANA LITERATURA ZA INDIVIDUALNO STRUČNO USAVRŠAVANJE:

Naslov

1. Pešec, Iva Krešić (2015.) Sva lica osjećaja. Vodič za bolje razumijevanje dječjih osjećaja, Golden Marketing.

2. A. Višnja Jevtić, I. Visković, R. Rogulj, K. Bogatić, E. Glavina (2018.) Izazovi suradnje, Alfa.

3. Maja Ljubetić, (2014.) Partnerstvo obitelji,vrtića i škole, Školska knjiga.

4. Maja Ljubetić, (2014.)Od suradnje do partnerstva, Element.

5. Hitrec, G. (1990). Kako pripremiti dijete za prvi razred, Školska knjiga.

6. Phelan, T.W. Sve o poremećaju pomanjkanja pažnje. Lekenik: Ostvarenje, 2005.

7. Kocijan-Hercigonja, D. Hiperaktivno dijete: uznemireni roditelji i odgajatelji.

Jastrebarsko: Slap. 2004.

**RAD ODGOJITELJSKOG VIJEĆA**

Odgojiteljsko vijeće kao stručno tijelo vrtića će u ovoj pedagoškoj godini donositi važne prijedloge i odluke za rad vrtića, raspravljati o aktualnoj problematici u radu vrtića, biti mjesto stručnog usavršavanja i učenja kroz brojne stručne teme za unapređenje odgojno obrazovne prakse. Odgojiteljsko vijeće će ove pedagoške godine činiti 5 odgojitelja i 1 stručnih suradnik, a predsjedavat će mu ravnateljica.

Ove pedagoške godine planiramo održati pet sjednica Odgojiteljskog vijeća:

R.B. KADA

1. 9. mjesec 2020.

2. 10. mjesec 2020.

3. 2. mjesec 2021.

4. 4. mjesec 2021.

5. 6. mjesec 2021.

**RAD UPRAVNOG VIJEĆA**

Za kvalitetan rad Upravnog vijeća posebno ćemo ove godine učiniti sljedeće:

• Osigurati optimalne uvjete rada članova Upravnog vijeća (vrijeme, mjesto i sl.).

• Pravovremeno pripremati sjednice Upravnog vijeća u međusobnoj suradnji predsjednika Upravnog vijeća i ravnateljice

• Kontinuirano izvještavati članove Upravnog vijeća o realizaciji odluka s prethodnih sjednica i događanjima u vrtiću.

• Pravovremeno obavljati sve poslove

• Prema potrebi donositi odluke o raspisivanju natječaja za zasnivanje radnog odnosa na određeno (zamjene za bolovanja) i na neodređeno vrijeme i pravovremeno donositi odluke o zasnivanju radnih odnosa po raspisanim natječajima

• Na vrijeme u zakonskom roku usvajati periodične obračune i godišnji financijski plan i izvješća

• Pravovremeno napraviti Plan upisa djece u programe predškolskog odgoja i naobrazbe za pedagošku godinu 2020/2021.

Tijekom godine će članovi Upravnog vijeća razmatrati i odlučivati i o drugim pitanjima rada Vrtića u skladu sa Zakonom i svim Općim aktima Vrtića.